Отзывы (авторские курсы учителя мат ематики высшей категории Габышевой С.А. с 9-10.03 2016)

9 марта стартовал проект «Педагог – инноватор СВФУ». Курсы провела первый участник республиканского проекта Габышева С.А., учитель математики Балыктахской общеобразовательной школы Мегино – Кангаласского улуса. На курсах присутствовало 23 слушателя. От имени организаторов выражаем глубокую благодарность директору Балыктахской СОШ, А.А.Варфоломеевой и педколлективу за высокий уровень организационно – подготовительной работы. Желаем успехов и творческой плодотворной деятельности!

Автор и руководитель проекта , директор УМЦ ПИ СВФУ Ушницкая А.Е.

Курсы Габышевой С.А. прошли на высоком теоретическом и практическом уровне. Содержание курса хорошо запланировано, продумано до мелочей. Светлана Антоновна показала высокое мастерство ведения уроков в соответствии с требованиями ФГОС, умение создавать условие для формирования УУД. Коллективом Балыктахской СОШ сделано много работы, здорово поддержали Светлану Антоновну, за что мы очень благодарны!

Тьютор проекта «Педагог – инноватор СВФУ» Дмитриева С.Н., зав кафедрой педагогики и психологии ПИ СВФУ

Света , наһаа күүстээх образец инноватора биэрдиҥ дии. Атыттар истэн баран олох сүрэхтэрэ хамсаата, хайдах ыытабыт, дьон наһаа да тэрээһиннээхтэр, чахчы да үрдүк таһымнаахтар диэн.Түбүктээх үлэҥ түмүктэммитинэн! 30 сыллаах үлэҥ коллегаларын биһирэбилин ылбытынан! Аны мантан антах кыраҕа кыһаммакка, аа дьуо, бэйэҕин харыстанан үлэлиир буоллаҕыҥ дии. Таһаарбыт кинигэлэргин барытын түҥэтимэ. Институт библиотекатыгар 2-ни анаар. Наһаа элбэх үлэни үмүрүппүккүн. Кэлэр юбилейга «Самая мобильная от курса» номинация эйиэхэ ананыа.

Автор и руководитель проекта , директор УМЦ ПИ СВФУ Ушницкая А.Е

Күндү коллегабыт Светлана Антоновна!

Элбэх сыллаах сыралаах үлэҥ түмүгүн көрдөрөр авторскай курсуҥ үрдүк таһымҥа барбытынан ис сүрэхпититтэн итиитик – истиҥник эҕэрдэлиибит!

Эн олоххун анаабыт ахсаан учуутала идэҕин үрдүк чыпчаалга таһаарбыккын астына – дуоһуйа көрдүбүт, үөрэннибит, элбэҕи биллибит, иҥэриннибит.

Эн тулалыыр дьоҥҥор, үөрэтэр оҕолоргор куруутун тапталынан, ситиһиинэн, инникигэ эрэлинэн, сырдык ыра санаанан салайтаран ураты сылаас тыыны олохтуургун, саҥаны -: сонуну кэрэхсииргин, бииртэн биир дьоҕургун арыйа – сайыннара тураргын биһирии – хайгыы көрөбүт.

Үтүмэн үлэҥ кистэлэҥнэрин , бастыҥ арыйыыларгын, баай опыккын, дууһаҥ сылааһын биһиэхэ үллэрбиккэр, көрдөрбүккэр ис сүрэхтэн махтанабыт!

Күндү Светлана Антоновна! Эйиэхэ баҕа санаабыт бастыҥын аныыбыт. Дириҥ ытыктабылбытын, киэн туттуубутун этэбит. Баҕарабыт күн сардаҥатыгар күлүмүрдүү оонньуур күндү таас курдук кытаанах доруобуйаны, олоҥхо дойдутугар ойууланар оһуордаах – бмичиктээх уйгу – быйаҥ тыыннаах уһун дьоллоох олоҕу.Дойдуҥ мүөттээх салгына, үрдүк мэҥэ халлаана, аламай маҥан күнэ санааҕын минньиттин, үйэҕин уһаттын. Бар дьонуҥ үтүө сыһыана,уостубат таптала сүрэххин үөртүн, сүргэҕин көтөхтүн. Өссө да өр сылларга эдэрдии эрчимин уостубатын, саҕалаабытын салаллан истин, торумнаабытын туола турдун, сүһүөҕүҥ үрдүгэр үөрэ – көтө, кэрэни – үтүөнү кэрэхсии, сэргии сырыт диэн баҕа санаабытын тиэрдэбит!

Аҕыс айыыларын аргыстастыннар!

Сэттэ иэйиэхситтэрин сэргэстэстиннэр!

Дом!

 *Эҕэрдэни кытта*

*Төҥүлү орто оскуолатын математикаҕа учууталлара*

10.03.2017.

Убаастабыллаах учууталбыт , биир идэлээхпит Светлана Антоновна!

Сылаас салгын илгэлээх сандал сааһы көрсө «Инноватор - педагог» бырайыагы аан маҥнайгынан саҕалаан, биир идэлээхтэргэр суолу тэлэн саҕалааччы буолбуккунан, итини сэргэ 30 сыллаах сыралаах үлэҥ үтүө түмүктэрин сырдатар кинигэҥ сүрэхтэниитинэн Балыктаах орто оскуолатын администрациятын уонна коллективын аатыттан итиитик – истиҥник эҕэрдэлиибит!

Эйигин, бүтүн республика үрдүнэн бастыҥ үлэлээх,баай уопуттаах математика учууталын, ыччат дьон сайдар – үүнэр, бары кыахтарын арыйар суолларын таба тутан ахсаан курдук уустук предметкэ үөрэтэргин, хас да көлүөнэ выпуһу иитэн таһааран, куруук сүбэ ама буолан сырдыкка, кэрэҕэ көҕүлүүргүн, үтүө суобастаах сыһыаҥҥын, мындыр өйгүн – санааҕын, тэрийэр сатабылгын кэнэҕэс да кэнчээри ыччат кэрэхсии туруо диэн киэн туттан туран бэлиэтээн этэбит.

Агрооскуола статуһун ылан оскуолабыт үлэтин саҕалыырыгар биир бастакынан ылсыһан, тыа сирин олоҕун, үлэтин арыйар араас хабааннаах уруоктары, дьарыктары толккуйдаан, оҕолору интэриэһиргэттиҥ, бу хайысхаҕа барыбытын көҕүлээн, үлэлиир,арыйар кыаҕы биэрдиҥ. Араас таһымнаах дакылаат ааҕыыта, уруок ыытыыта, бырайыактары көмүскээһин,куонкурустарга кыттыы, бэл оҕуруот ыһыы, хомуйуу үлэтэ да буоллун эйигинэ суох ааспат, сатаммат эбитин олус диэн сөҕөбүт.

Учууталга бастыҥ наҕараада үөрэнээччилэрин ситиһиитэ буолар.Эн иитэн, үөрэтэн таһаарбыт оҕолоруҥ республикабыт бары муннуктарыгар ситиһиилээхтик үлэлии – хамсыы, айа – тута сылдьалларын билэбит. Үгүстэрэ үрдүк үөрэхтэнэн, дьиэлэнэн – уоттанан, оҕо – уруу тэнитэн үтүө ааккын ааттаталлар, салайар үлэҕэ сыстаннар үөрүүгүн үрдэтэллэр.

Күндү убаастыыр киһибит! Эн киэҥ билиигин – көрүүгүн оҕо аймахха дириҥник иҥэрдиҥ, тус холобургунан киһилии сыһыаҥҥа ииттиҥ, үтүөнү – кэрэни тэниттиҥ. Итини сэргэ айыы санааҕынан салайтаран эппиэттээх кэммитигэр сүбэлээн – амалаан үөрүүбүтүн үрдэттиҥ!

Күндү Светлана Антоновна!

Эрчим – тэтим бэйэҕин кэмэ суох кэрэхсиибит, уһуйбут – такайбыт үлэҕин сөҕөбүт. Инникитин даҕаны ыччат дьон махтала сүргэҕин көтөхтүн, үөрүүгүн үрдэттин! Дьиэ кэргэҥҥэр туруктаах буолуу олохсуйдун, дьол – соргу тосхойдун. Ыарыы ыалласпатын, тумуу тумуннун, үөрэ – көтө сылдьаҥҥын баҕа санааларгын олоххо киллэрэн ис! Ситиһии сиэттистин, табыллыы эрэ аргыстастын диэн алгыс бастыҥын, эҕэрдэ эриэккэһин этэбит.

*Эҕэрдэни кытта Балыктаах орто оскуолатын коллектива*

*Кулун тутар 10 күнэ, 2017 с.*